Diari Oficial de la Generalitat Valenciana


Sumari del DOGV 6937, del 07-01-2013 (2012/11416)

RESOLUCIÓ de 21 de desembre de 2012, de la Universitat de València, per la qual es convoca concurs de mèrits i de resultes per als funcionaris i funcionàries del grup A (subgrups A1 i A2), d'administració general de les següents escales: escala de tècnics de gestió i escala de gestió universitària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6937

Data del DOGV
:   07-01-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11200


Data del document
:   21-12-2012

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 21 de desembre de 2012, de la Universitat de València, per la qual es convoca concurs de mèrits i de resultes per als funcionaris i funcionàries del grup A (subgrups A1 i A2), d'administració general de les següents escales: escala de tècnics de gestió i escala de gestió universitària. [2012/11329]  
Hi ha vacants diversos llocs de treball dotats pressupostàriament, la provisió dels quals es considera convenient ateses les necessitats del servei, per la qual cosa la Universitat de València, d'acord amb l'article 193 dels Estatuts, la Llei 7/2007, de 12 d'abril, de l'Estatut Bàsic de l'Empleat Públic, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i el Decret 33/1999, de 9 de març, pel qual s'aprova el Reglament de selecció de personal i provisió de llocs de treball, resol convocar un concurs de mèrits i de resultes per a funcionàries i funcionaris del grup A (subgrups A1 i A2), d'administració general de les següents escales: escala de tècnics de gestió i escala de gestió universitària, per proveir els llocs de treball vacants que es relacionen en l'annex I, i els llocs de treball de resultes que es relacionen en l'annex II d'aquesta convocatòria, d'acord amb les bases següents:  
  
  
Bases de la convocatòria  
  
Primera. Participants  
1.1. Hauran de participar necessàriament en aquest concurs els funcionaris o funcionàries de carrera del grup A (subgrups A1 i A2), d'administració general de les següents escales: escala de tècnics de gestió i escala de gestió universitària d'aquesta Universitat, que es troben en situació de destinació provisional i tinguen el mateix grup i nivell que els llocs convocats.  
1.2. S'hi poden presentar els funcionaris o funcionàries de carrera del grup A (subgrups A1 i A2), d'administració general de les següents escales: escala de tècnics de gestió i escala de gestió universitària d'aquesta Universitat, que presten serveis en la Universitat de València i hagen estat un any o més en una destinació definitiva.  
1.3 Queden exempts del requisit de permanència d'un any en el lloc de treball, els funcionaris o funcionàries de carrera del grup A (subgrups A1 i A2), d'administració general de les següents escales: escala de tècnics de gestió i escala de gestió universitària d'aquesta Universitat, al qui els siga d'aplicació l'article 101, apartat tercer, de la Llei 10/2010, d'Ordenació i Gestió de la Funció Pública Valenciana, i els qui hagen estat traslladats en aplicació de l'article 188 dels estatuts d'aquesta Universitat.  
  
Segona. Vacants i resultes  
2.1. Es convoquen a concurs de mèrits els llocs vacants que figuren a l'annex I d'aquesta convocatòria.   
2.2. Es convoquen a resultes únicament els llocs de treball en què els seus titulars es troben ocupant, mitjançant comissions de serveis, llocs que són vacants i es convoquen en aquest concurs, o es troben pendents de transformació.   
2.3. Les persones interessades poden triar llocs de treball vacants únicament, o bé poden triar llocs de treball de resultes únicament, o poden triar llocs vacants i de resultes conjuntament.  
  
Tercera. Sol·licituds i documentació a aportar  
3.1. Els i les interessades han de presentar la sol·licitud amb el model que figura a l'annex III i l'ordre de prioritats segon el model que figura en l'annex IV, els quals es troben a la pàgina web del Servei de Recursos Humans (PAS), que te la següent adreça: .  
A la sol·licitud s'adjuntarà el curriculum vitae i la documentació justificativa dels mèrits al·legats.  
3.2. La documentació que ja consta al Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.  
3.3. Els cursos que han estat impartits i homologats pel Servei de Formació Permanent, caldrà assenyalar-los en el currículum i aportar documentació justificada.  
3.4. Si algú dels participants desitja que el Servei de Recursos Humans (PAS) aporte altra documentació que dispose aquesta Universitat, haurà de sol·licitar-ho expressament en instància separada, amb indicació de la unitat on es troba, i estar referenciada al currículum corresponent.   
  
Quarta. Termini i lloc de presentació  
Les sol·licituds i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Comunitat Valenciana. La presentació es pot fer al Registre General de la Universitat (av. de Blasco Ibàñez, núm. 13, 46608 València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
S'adverteix a les persones interessades que el Registre General de la Universitat està obert de dilluns a divendres, de 09.00 a 14.00 hores i de 16.00 a 18.00 hores.  
Qui desitje presentar la sol·licitud i la documentació en dissabte, pot utilitzar el registre de la Delegació de Govern o les oficines de Correus.  
  
Cinquena. Barem   
5.1. El concurs de mèrits i les resultes es resoldran per l'aplicació del barem aprovat per la Junta de Govern de la Universitat de València, de 22 d'octubre de 1991, i modificat per l'Acord de la Junta de Govern de 21 de juliol de 1998. Hi ha una còpia a la pàgina web del Servei de Recursos Humans (PAS).  
5.2. En aplicació del punt 4 de l'annex I del barem, es realitzarà una entrevista. La comissió avaluadora convocarà una entrevista per cadascun dels llocs oferts, tant per als llocs de concurs de mèrits com per als llocs convocats a resultes.  
  
Sisena. Comissió avaluadora  
6.1. La comissió avaluadora que realitzarà la selecció del lloc de treball convocat a concurs ha de tenir la composició que figura en el Reglament de composició i funcionament de les comissions de valoracions per a la provisió de llocs de treball de la plantilla de personal d'administració i serveis, aprovat pel Consell de Govern (ACGUV 184/2012) d'aquesta Universitat. N'hi ha una còpia en l'adreça següent: , en l'apartat «Normativa/Normativa interna».  
  
El seu funcionament s'adaptarà a allò que estableix el Reglament de composició i funcionament de les comissions de valoracions, i en allò que no estiga previst s'ajustarà a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La seua composició haurà d'ajustar-se al principi d'imparcialitat i professionalitat dels seus membres i tendiran en la seua composició a la paritat entre homes i dones, en compliment del que s'estableix en l'article 53 de la Llei Orgànica 3/2007, de 22 de març, per a la Igualtat Efectiva de Dones i Homes, en l'article 60.1 de la Llei 7/2007, de 12 d'abril, de l'Estatut Bàsic de l'Empleat Públic, la Llei 10/2010, d'Ordenació i Gestió de la Funció Pública Valenciana, i en l'Acord del Consell de Govern de la Universitat de València d'1 de desembre de 2009 (ACGUV 204/2009), pel qual s'aprova el I Pla d'Igualtat de la Universitat de València.  
6.2. Els noms de les persones que formaran part de la comissió avaluadora es faran públics abans que finalitze el termini de presentació de sol·licituds al tauler d'anuncis del Servei de Recursos Humans (PAS), avinguda Blasco Ibáñez, número 13, 46871 València, i en la pàgina web d'aquest servei.   
  
Setena. Irrenunciabilitat de les destinacions  
7.1. Les persones participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.  
7.2. La destinació adjudicada serà irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública, i en aquest cas hauria de comunicar-se per escrit a la Gerència.  
  
Vuitena. Participació  
La participació en el concurs implica l'acceptació de totes les bases.  
  
Novena. Cessament i presa de possessió  
La resolució d'aquest concurs es farà pública al tauler d'anuncis i en la pàgina web del Servei de Recursos Humans (PAS). En la resolució s'indicarà expressament la data de cessament i de presa de possessió.  
  
  
Deu. Informació respecte de les dades recollides  
10.1. Les dades subministrades pels interessats o interessades quedaran incorporades en un fitxer automatitzat que constitueix la base de dades de personal, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
10.2. El fitxer quedarà sota la responsabilitat de la Secretaria General de la UVEG a la avinguda Blasco Ibáñez, número 13, 46147 València.  
10.3. La informació obtinguda serà processada exclusivament per a la gestió de personal.  
10.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel que s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal,i s'adoptaran les mesures de seguretat necessàries per a garantir la confidencialitat i la integritat de la informació.  
10.5. El interessat o interessada podrà exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a la avinguda Blasco Ibáñez, número 13, 46241 València  
  
  
Onze. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la notificació o publicació, davant del mateix òrgan que dicta la resolució, o un recurs contenciós administratiu, davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua publicació.  
  
València, 21 de desembre de 2012.- El rector, p. d. (DOCV 06.09.2012), el gerent: Joan E. Oltra i Vidal.  
  
  
  
ANNEX I  
  
Característiques dels llocs de treball oferits segons la relació de llocs de treball  
  
Requisit de formació específica:  
5. Grau en dret o llicenciatura en dret.   
10. Coneixement del valencià a nivell mitjà.  
23. Llicenciatura en economia, o CC actuarials o financeres, o en ADE.  
24. Cicle elemental d'anglès de l'Escola Oficial d'Idiomes o equivalent.  
26. Cicle elemental d'anglès, de francès o d'alemany de l'Escola Oficial d'Idiomes o equivalent.  
  
Mèrits preferents:  
1. Coneixements d'informàtica.  
3. Experiència en gestió de personal.  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*  
  
5. Experiència en gestió econòmica.  
6. Experiència en gestió d'estudiants.  
7. Experiència en procediment administratiu.  
9. Coneixement d'idiomes comunitaris: francès.  
10. Coneixement d'idiomes comunitaris: alemany.  
12. Coneixement d'idiomes comunitaris: italià.  
  
Barem per puntuar els mèrits:   
El barem aprovat per Junta de Govern de la Universitat de València de 22 d'octubre de 1991, modificat per Acord de Junta de Govern del 21 de juliol de 1998.  
  
Puntuació mínima per a l'adjudicació de les vacants:   
La puntuació mínima que cal obtenir per als llocs bàsic es de 5 punts, i per als llocs de caps de secció o d'administradors o administradores es de 8 punts segons estableix la disposició quarta del barem.  
  
  
ANNEX II  
  
Característiques dels llocs de treball de resultes segons la relació de llocs de treball  
Requisit de formació específica:  
10. Coneixement del valencià a nivell mitjà.  
  
Mèrits preferents:  
1. Coneixements d'informàtica.  
3. Experiència en gestió de personal.  
5. Experiència en gestió econòmica.  
6. Experiència en gestió d'estudiants.  
7. Experiència en procediment administratiu.  
Barem per puntuar els mèrits:   
El barem aprovat per Junta de Govern de la Universitat de València de 22 d'octubre de 1991, modificat per l'Acord de Junta de Govern del 21 de juliol de 1998.  
  
Puntuació mínima per a l'adjudicació de les vacants:   
La puntuació mínima que cal obtenir per als llocs bàsic es de 5 punts, i per als llocs de caps de secció o d'administradors o administradores es de 8 punts segons estableix la disposició quarta del barem.  
  
  
  
  
ANNEX III  
Sol·licitud  
  
Dades personals  
  
  
  
  
Dades professionals  
  
  
  
DEMANE: l'admissió en el concurs de mèrits i/o de resultes, per a cobrir llocs del grup A (subgrup A1 i A2) d'administració general, de les següents escales: escala de tècnics de gestió o escala de gestió universitària que s'indiquen a l'annex I i II, i s'acompanya de l'annex IV, Ordre de prioritats.   
  
(Signatura)  
   
València, de de 201  
  
El o la signant declara que són certes les dades que figuren en aquest currículum i assumeix, en cas contrari, les responsabilitats que poguessen derivar-se de les inexactituds que hi consten  
  
RECTORAT DE LA UNIVERSITAT DE VALÈNCIA  
  
  
  
  
ANNEX IV  
  
Ordre de prioritats del concurs (mèrits i resultes)  
  
  
